Diari Oficial de la Generalitat Valenciana


Sumari del DOGV 9676, del 05-09-2023 (2023/8991)

Anunci sobre el projecte de reparcel·lació del sector 4 a la Pobla de Farnals.
------------------------------------------------------------------------------

### Dades del document

Número de DOGV
:   9676

Data del DOGV
:   05-09-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8991


Data del document
:   14-08-2023

Organisme emissor


Tipus de document
:   Anunci

Descriptors 

:   * administració local
    * pla d'urbanisme

Anunci sobre el projecte de reparcel·lació del sector 4 a la Pobla de Farnals. [2023/8991]  
Als efectes del que es preveu en la Llei 16/2005, de 30 de desembre, de la Generalitat Valenciana, urbanística valenciana, i del Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'ordenació i gestió territorial i urbanística, es posa en coneixement dels titulars de finques registrares afectades i/o interessats que Porto Segre, SL, ostenta la condició d'agent urbanitzador del Programa d'actuació integrada del sector 4 la Pobla de Farnals.  
  
La Comissió Territorial d'Urbanisme, en sessió celebrada el 27 de juliol de 2008, va aprovar definitivament el Pla parcial del sector 4 de la Pobla de Farnals amb caràcter supeditat, supeditació alçada per l'Acord de la Comissió Territorial d'Urbanisme de 27 de novembre de 2019, i publicada en el Butlletí Oficial de la Província de València de 4 de novembre de 2020.  
L'Ajuntament de la Pobla de Farnals va aprovar, per Resolució de l'Alcaldia de 18 d'octubre de 2022, el projecte d'urbanització del sector de referència, publicat en el Diari Oficial de la Generalitat Valenciana de 27 d'octubre de 2022 i en el Butlletí Oficial de la Província de València l'11 de novembre de 2022.  
Porto Segre, SL, ha presentat per via telemàtica l'1 d'agost de 2023 a l'Ajuntament de la Pobla de Farnals, el projecte de reparcel·lació forçosa del sector 4, a l'efecte de la seua tramitació i, posterior aprovació per a la inscripció en el Registre de la Propietat.  
La norma aplicable és la Llei 16/2005, de 30 de desembre, de la Generalitat Valenciana, urbanística valenciana, reformada pel Decret llei 1/2008, de 27 de juny (d'ara en avant LUV). Així mateix, hi és aplicable el Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanística, modificat pel Decret 36/2007, de 13 d'abril (d'ara en avant ROGTU).  
  
En aplicació del que s'estableix en l'article 416.1 ROGTU, en relació amb l'article 177.1.a) LUV, pertoca sotmetre el mencionat document modificat amb tota la documentació annexa a informació pública per un termini d'un mes comptats a partir de l'endemà de la publicació de l'anunci corresponent en el Diari Oficial de la Generalitat Valenciana.  
  
Durant aquest termini els interessats podran formular qualssevol al·legacions que al seu dret convinguen, en els termes i condicions de la LUV i de l'ROGTU, i a aquests efectes podran consultar el projecte de reparcel·lació forçosa depositat en la notària d'Amparo Messana Salinas, situada a l'avinguda Major, 34-baixos, de Massamagrell (46091), els dies hàbils en horari de 09.00 a 14.00 hores. Igualment, els interessats podran comparéixer en aquesta notària per a obtindre còpia de l'acta de protocol·lització del projecte i documents que l'acompanyen, o sol·licitar que els siga mostrada. Així mateix, la documentació, així com l'expedient administratiu, podran ser consultats als locals de l'Ajuntament de la Pobla de Farnals, a la plaça de Sant Vicent Ferrer, 1, la Pobla de Farnals (46254), els dies hàbils en idèntic horari.  
  
En aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa serveix la present notificació com a requeriment per a l'aportació de la indicada informació; se'ls adverteix, així mateix, que l'omissió, error o falsedat d'aquestes declaracions no podrà afectar el resultat objectiu de la reparcel·lació. En cas que s'apreciara dol o negligència greu podrà exigir-se la responsabilitat civil o penal que corresponga. Especialment, es requereix als titulars de béns i drets afectats per la reparcel·lació que aporten a l'expedient la documentació necessària per a practicar una adequada valoració de les construccions, instal·lacions, plantacions i en el seu cas activitats que hagen de ser objecte d'indemnització amb càrrec al projecte de reparcel·lació forçosa.  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si escau, adjudicada.  
Així mateix, de conformitat amb el que es preveu en l'article 174.7 LUV: «Durant l'exposició al públic de la reparcel·lació, a fi d'evitar el proindivís, els interessats, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se mitjançant acta notarial i oferir, simultàniament i alternativament, el pagament o el cobrament de la indemnització en metàl·lic, i es donarà un termini de deu dies al requerit per a triar si prefereix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la garantia és condició d'eficàcia dels indicats requeriments. Si un propietari no atén un requeriment degudament formulat, s'entendrà que prefereix cobrar, i la reparcel·lació s'aprovarà en conseqüència.»  
Les al·legacions que, si és el cas, siguen formulades, seran presentades davant l'Ajuntament de la Pobla de Farnals, plaça de Sant Vicent Ferrer, 1, la Pobla de Farnals (46258).  
I a fi de dotar de les màximes garanties al procediment, a l'empara del que s'estableix en l'article 44.1 de la Llei 39/2015, d'1 d'octubre, del procediment administratiu comú, es publica, així mateix, un edicte en el Boletín Oficial del Estado, dirigit als titulars de béns i drets la identitat dels quals és desconeguda, o, dels que, sent coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat, identitat o domicili dels quals no conste en el present procediment.  
  
València, 14 d'agost de 2023.- L'administrador únic de la mercantil Porto Segre, SL: José Miguel Pardo Santimoteo.  
  
  
Llistat de titulars i interessats en les finques aportades del projecte de reparcel·lació del sector 4 a la Pobla de Farnals.  
  
Pachenia, SL  
Hort de les Maseres SL  
Joaquín Alcaina Simón  
Enrique Tamarit Montalt  
Repsol  
Faruk Al Hakim Hafez  
Emilio Martínez  
Vicente Martínez Martorell  
Felipe Garibó Ferrer  
Guadalupe Vila Garibó  
Vicente Sales Martínez  
Juan Izquierdo Fenollosa  
Natividad Bruixola Laguarda  
Ascensión Bruixola Laguarda  
José Garibo Gil  
Ministerio de Transportes   
Subdir Gral Admon y Gestión Financiera  
Urbanizadora Museros, SL